pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เปิดแล้วทั่วประเทศ !! จุรินทร์ ชู ศูนย์เทคโนโลยีเกษตร และ นวัตกรรม เดินหน้า “เกษตรผลิต พาณิชย์ตลาด”
วันอังคารที่ 11 สิงหาคม 2563
เปิดแล้วทั่วประเทศ !! จุรินทร์ ชู ศูนย์เทคโนโลยีเกษตร และ นวัตกรรม เดินหน้า “เกษตรผลิต พาณิชย์ตลาด”
วันที่ 10 สิงหาคม 2563  เวลา 15.30 น. ที่ มหาวิทยาลัยราชภัฏเพชรบุรี อําเภอเมือง จังหวัดเพชรบุรี  นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นายอลงกรณ์ พลลบุตร ที่ปรึกษารัฐมนตรีว่าการกระทรวงเกษตรและสหกรณ์
นายภัคพงศ์ ทวิพัฒน์ ผู้ว่าราชการจังหวัดเพชรบุรี อาจารย์ ดร.มนัญญา ปริยวิชญภักดี รองอธิการบดี ร่วมเปิดศูนย์เทคโนโลยีเกษตรและ นวัตกรรมเพชรบุรี และสถาบันเกลือ
โดยนายจุรินทร์ ในฐานะประธาน กล่าวว่าวิสัยทัศน์ เกษตรผลิต พาณิชย์ตลาด ภายใต้ยุทธศาสตร์ ตลาดนําการผลิต ยุคนี้จะเป็นยุคแรกที่กระทรวงพาณิชย์และกระทรวงเกษตรจะจับมือกัน กระทรวงเกษตรจะทําหน้าที่เป็นกระทรวงผลิต และกระทรวงพาณิชย์จะทําหน้าที่เป็นกระทรวงตลาดโดยจะเดินหน้าไปสู่การสร้างเกษตรทันสมัยและพาณิชย์ทันสมัย
“พาณิชย์ทันสมัยคือพาณิชย์ที่จะต้องกําหนดรูปแบบการตลาดที่แตกต่างไปจากในอดีตที่ผ่านมาที่เน้นระบบการค้าแบบออฟไลน์เป็นหลัก ต่อไปนี้ต้องปรับรูปแบบไปสู่พาณิชย์ทันสมัย เพิ่มรูปแบบการค้าออนไลน์ การค้าแบบเกษตรพันธสัญญา คอนแทรคฟาร์มมิ่ง และผ่านรูปแบบการตลาดแบบเคาน์เตอร์เทรด” รมว.พาณิชย์ กล่าว
นายจุรินทร์ กล่าวต่อว่า ภาวะเศรษฐกิจโลกชะลอตัว หลายกลไกที่เป็นหน่วยงานภาคการผลิต ไม่มีเงินและหลายคนไม่มีตังที่จะซื้อสินค้าก็ให้ใช้รูปแบบการเอาสินค้าแลกสินค้าส่วนเหลื่อมค่อยจ่ายตังค์ แล้วเอาสินค้าอื่นมาบวกเพิ่ม เพื่อให้สมดุลกันและแลกเปลี่ยนกัน เป็นรูปแบบการค้ายุคใหม่ที่ต้องดําเนินการเข้มข้นเป็นรูปธรรม รวมทั้งการค้าชายแดนที่ต้องให้ความสําคัญขึ้น เพื่อเพิ่มมูลค่าการค้าการส่งออก โดยกระทรวงพาณิชย์จะปรับกลไกของกระทรวงพาณิชย์ โดยให้พาณิชย์จังหวัดต้องปรับเปลี่ยนบทบาทไปเป็นเซลล์แมนจังหวัด ทูตพาณิชย์ประจําประเทศต่างๆ 40 - 50 ประเทศ ต้องปรับบทบาทไปเป็นเซลล์แมนประเทศ รัฐมนตรีว่าการกระทรวงพาณิชย์ต้องทําหน้าที่หัวหน้าเซลล์แมนประเทศ
รมว.พาณิชย์ กล่าวอีกว่า ยุทธศาสตร์หรือวิสัยทัศน์เกษตรผลิต พาณิชย์ตลาด ก็ส่งผลให้เกษตรต้องปรับรูปแบบให้ทันสมัยและต้องครอบคุมผลิตภัณฑ์ทางการเกษตรทั้งหมด 5 ด้านคือ 1.พืช 2.ปศุสัตว์ 3.ประมง 4.เกษตรแปรรูป 5.เกษตรบริการ โดยต้องปรับรูปแบบเกษตรการผลิตไปสู่เกษตรยุคใหม่ 5 รูปแบบ 1.เกษตรรวมกลุ่มคือเกษตรแปลงใหญ่ คือสหกรณ์การเกษตรกลุ่มเกษตรกรวิสาหกิจชุมชนทางด้านการเกษตรและทุกชนิดที่ไม่ทําคนเดียวหรือต่างคนต่างทํา 2.เกษตรนวัตกรรม เช่น ข้าวสามารถนําไปทําเครื่องสําอางได้กระปุกละเป็นพันบาทแล้ว 3.เกษตรปลอดภัยยิ่งในยุคโควิดและหลังโควิดเกษตรปลอดภัยจะเข้ามามีบทบาทสําคัญในและเป็นที่ต้องการของโลกหากขาดความปลอดภัยเกษตรประเทศนั้นจะไปได้ยาก 4.เกษตรแปรรูป ต้องไม่ขายเฉพาะเกษตร ขั้นต้นต้องแปรรูปพัฒนาเพิ่มมูลค่า ไปสู่เกษตรมูลค่าสูง
5.เกษตรอัจฉริยะืต้องใช้เทคโนโลยีนวัตกรรมเข้ามาช่วย
“เกษตรพอเพียงคือรากฐานความเป็นไทยที่ได้รับพระราชทานไว้ที่เราต้องไม่ทิ้งและเดินหน้าไปตามแนวพระราชดําริ
ภายใต้วิสัยทัศน์เกษตรผลิต พาณิชย์ตลาดที่ต้องทําเราจะเดินหน้าไปต้องมีศูนย์เทคโนโลยีเกษตรและนวัตกรรม เกิดขึ้นเพื่อให้ประสบความสําเร็จและศูนย์เทคโนโลยีทําคนเดียวไม่ได้ ต้องอาศัยความร่วมมือทั้งภาครัฐ ภาคเอกชนและทุกภาคส่วนที่จะต้องร่วมมือ การที่จะมีศูนย์ทั้ง 76 จังหวัดเกิดขึ้นสอดคล้องกับ เกษตรผลิต พาณิชย์ตลาด ไม่ใช่ผลิตในสิ่งที่อยากทํา แต่ตลาดไม่ต้องการ การคิดค้นวิจัยและพัฒนาต้องนับจากการเอาตลาดเป็นตัวตั้งและคิดค้นไป” รมว.พาณิชย์ กล่าว
รัฐบาลไทย-ข่าวทำเนียบรัฐบาล-ร่วมใจปันทางไกล ถวายอาลัยในหลวง ร.9
วันพุธที่ 7 ธันวาคม 2559
ร่วมใจปันทางไกล ถวายอาลัยในหลวง ร.9
2 ธันวาคม 2559 ณ ราชตฤณมัยสมาคม นางนันทวรรณ ชื่นศิริ หัวหน้าผู้ตรวจราชการกระทรวงวิทยาศาสตร์และเทคโนโลยี พร้อมเจ้าหน้าที่จากกรมวิทยาศาสตร์บริการ กระทรวงวิทยาศาสตร์ฯ ให้การต้อนรับ นักปั่นจักรยานจากจังหวัดชลบุรี หนองบัวลําภู และศรีสะเกษ  ราว 200 คน
เข้าพักที่ราชตฤณมัยสมาคม เพื่อจะเดินทางไปถวายราชสักการะ พระบาทสมเด็จพระปรมินทรมหาภูมิพลอดุลยเดช ในวันต่อไปโดยนักปั่นจากจังหวัดชลบุรี ได้ร่วมกันร้องเพลงชาติเพื่อเคารพธงชาติ เวลา 18.00 น. และร้องเพลงสรรเสริญพระบารมี บริเวณด้านหน้าอาคารฯ
กระทรวงวิทยาศาสตร์ฯ ได้จัดเตรียมสถานที่นอน อาหาร น้ําดื่ม ให้การต้อนรับการนักปั่นดังกล่าว ซึ่งจะเข้าพักค้างคืน ณ ราชตฤณมัยสมาคมฯ เป็นเวลา 1 คืน และจะเดินทางต่อไปยังพระบรมมหาราชวัง ในช่วงเช้าของวันถัดไป
ทั้งนี้ นักปั่นจักรยานชาวศรีสะเกษ ได้นําข้าวสารมอบให้หัวหน้าผู้ตรวจราชการกระทรวงวิทยาศาสตร์ฯ เพื่อนําไปทําอาหารบริการแก่ประชาชนที่มาใช้บริการ ณ ราชตฤณมัยสมาคม ด้วย โดย หัวหน้าผู้ตรวจราชการกระทรวงวิทยาศาสตร์ฯ ได้มอบข้าวสารดังกล่าวแก่จิตอาสา (ครัวศรีวิชัย) เพื่อนําไปประกอบอาหารบริการประชาชนที่มาใช้บริการที่จุดบริการประชาชนราชตฤณมัยสมาคม ต่อไป
รัฐบาลไทย-ข่าวทำเนียบรัฐบาล-รมว.ทส. เดินหน้าแก้ไขปัญหาขยะพลาสติก เชิญชวนประชาชนร่วม “ทำความดี ด้วยหัวใจ ลดรับ ลดให้ ลดใช้ ถุงพลาสติก”
วันพุธที่ 16 ตุลาคม 2562
รมว.ทส. เดินหน้าแก้ไขปัญหาขยะพลาสติก เชิญชวนประชาชนร่วม “ทําความดี ด้วยหัวใจ ลดรับ ลดให้ ลดใช้ ถุงพลาสติก”
กระทรวงทรัพยากรธรรมชาติและสิ่งแวดล้อม ร่วมกับ บริษัท​ เดอะมอลล์​ กรุ๊ป​ จํากัด​ เดินหน้ารณรงค์เชิญชวนประชาชนร่วมแก้ไขปัญหาขยะ​พลาสติก​  ภายใต้ กิจกรรม “ทําความดี ด้วยหัวใจ ลดรับ ลดให้ ลดใช้ ถุงพลาสติก”  เตรียมความพร้อมประชาชนปรับเปลี่ยนพฤติกรรมหันมาใช้
รมว.ทส. เดินหน้าแก้ไขปัญหาขยะพลาสติก เชิญชวนประชาชนร่วม “ทําความดี ด้วยหัวใจ ลดรับ ลดให้ ลดใช้ ถุงพลาสติก”
กระทรวงทรัพยากรธรรมชาติและสิ่งแวดล้อม ร่วมกับ บริษัท​ เดอะมอลล์​ กรุ๊ป​ จํากัด​ เดินหน้ารณรงค์เชิญชวนประชาชนร่วมแก้ไขปัญหาขยะ​พลาสติก​ ภายใต้ กิจกรรม “ทําความดี ด้วยหัวใจ ลดรับ ลดให้ ลดใช้ ถุงพลาสติก” เตรียมความพร้อมประชาชนปรับเปลี่ยนพฤติกรรมหันมาใช้ถุงผ้าหรือวัสดุทดแทนที่เป็นมิตรกับสิ่งแวดล้อม​ แทนการใช้ถุงพลาสติกหูหิ้ว​ และโฟม​ ตั้งแต่วันที่ 1 มกราคม 2563 เป็นต้นไป​ โดย ห้างสรรพสินค้า และร้านค้าปลีกรายใหญ่กว่า​ 46 แห่งทั่วประเทศ จะงดให้บริการถุงพลาสติกหูหิ้วแบบใช้ครั้งเดียวแล้วทิ้งให้กับลูกค้า โดยตั้งเป้าประเทศไทยปราศจากพลาสติกประเภทครั้งเดียวทิ้ง ภายในปี 2564 ทั้งนี้ เพื่อคุณภาพชีวิตและสิ่งแวดล้อมที่ดีของประชาชนและประเทศชาติอย่างยั่งยืน
วันนี้ 16 ตุลาคม 2562 เวลา​ 17.00​ น.​ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อมนายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหาร ข้าราชการ เจ้าหน้าที่ในสังกัดกระทรวงทรัพยากรธรรมชาติและสิ่งแวดล้อม และผู้บริหารเดอะมอลล์ กรุ๊ป จํากัด ร่วมเดินรณรงค์แจกถุงผ้าแก่ประชาชนภายใต้กิจกรรม “ทําความดี ด้วยหัวใจ ลดรับ ลดให้ ลดใช้ ถุงพลาสติก” ณ กูร์เมต์มาร์เก็ต ชั้น G ศูนย์การค้าสยามพารากอน กรุงเทพฯ
ทั้งนี้ ที่ผ่านมา กระทรวงฯ ได้ขับเคลื่อนการลด ละ และเลิกใช้พลาสติกที่เกินความจําเป็น รวมทั้งที่ใช้ครั้งเดียวทิ้ง ภายใต้โครงการ “ทําความดีด้วยหัวใจ ลดภัยสิ่งแวดล้อม” โดยเฉพาะการสร้างความร่วมมือกับภาคธุรกิจเอกชน ห้างสรรพสินค้า ร้านสะดวกซื้อ และตลาดสดทั่วประเทศ ที่มีการใช้ถุงพลาสติกเป็นจํานวนมาก โดยได้มีการลงนามในบันทึกข้อตกลงความร่วมมือ (MOU) “ทําความดีด้วยหัวใจ ลดรับ ลดให้ ลดใช้ถุงพลาสติก” ร่วมกับภาคีเครือข่ายภาคเอกชน ซึ่งนับแต่เริ่มกิจกรรม ตั้งแต่ 21 ก.ค.2561 - 31 ส.ค. 2562 สามารถลดปริมาณการใช้ถุงพลาสติกหูหิ้วได้กว่า 2,000 ล้านใบ หรือประมาณ 5,755 ตัน คิดเป็นมูลค่ากว่า 400 ล้านบาท ตลอดจนสามารถรวบรวมถุงผ้าบริจาคให้กับโรงพยาบาลต่างๆ ไปแล้วกว่า 8,000 ใบ
รัฐบาลไทย-ข่าวทำเนียบรัฐบาล-นายกฯห่วงใยเจ้าหน้าที่ไทยติดโควิด 19 จากการช่วยเหลือคนไทยในต่างประเทศ กำชับดูแล รักษาอย่างดีพร้อมส่งกำลังใจ
วันจันทร์ที่ 10 สิงหาคม 2563
นายกฯห่วงใยเจ้าหน้าที่ไทยติดโควิด 19 จากการช่วยเหลือคนไทยในต่างประเทศ กําชับดูแล รักษาอย่างดีพร้อมส่งกําลังใจ
--
วันนี้ (10 ส.ค. 2563) น.ส. ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมห่วงใย และสั่งการกระทรวงการต่างประเทศดูแลข้าราชการไทยในสถานเอกอัครราชทูต ณ กรุงริยาด ประเทศซาอุดีอาระเบีย ที่ได้รับเชื้อโควิด-19 ให้เป็นอย่างดี ซึ่งทราบว่าขณะนี้ข้าราชการดังกล่าวได้เข้าพักรักษาตัวในโรงพยาบาลและมีแพทย์ดูแลอาการอย่างใกล้ชิดแล้ว
ทั้งนี้ นายกรัฐมนตรีขอส่งกําลังใจ ถึงเจ้าหน้าที่ไทยทุกคน ทุกหน่วยงานที่ปฏิบัติหน้าที่ในต่างประเทศขอให้ดูแลรักษาสุขภาพ และให้มีความปลอดภัย เข้าใจดีว่าทุกคนทําหน้าที่อย่างทุ่มเทและเสียสละ เป็นตัวแทนของประเทศไทยเพื่อดูแลความเป็นอยู่ ให้คําแนะนํา ตลอดจนอํานวยความสะดวกให้ชาวไทยในต่างประเทศ พร้อมชื่นชมการทํางานของเจ้าหน้าที่ทุกคนที่ทํางานอย่างเต็มกําลังความสามารถ ส่งผลให้ตั้งแต่เกิดเหตุการณ์โควิด 19 เจ้าหน้าที่ไทยมีส่วนช่วยในการพาชาวไทยกลับมาจากต่างประเทศจํานวนแล้ว กว่า 6 หมื่นคน
รัฐบาลไทย-ข่าวทำเนียบรัฐบาล-ไทยและจีนพร้อมร่วมมือเพิ่มมูลค่าการค้าระหว่างกัน
วันจันทร์ที่ 26 สิงหาคม 2562
ไทยและจีนพร้อมร่วมมือเพิ่มมูลค่าการค้าระหว่างกัน
ไทยและจีนพร้อมร่วมมือเพิ่มมูลค่าการค้าระหว่างกัน
วันนี้(วันจันทร์ที่ 26 สิงหาคม 2562) เวลา 16.30 น. นายหลี่ว เจี้ยน เอกอัครราชทูตสาธารณรัฐประชาชนจีนประจําประเทศไทยเข้าเยี่ยมคารวะ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ณ ห้องสีเหลือง ตึกสันติไมตรี ทําเนียบรัฐบาล สรุปสาระสําคัญการหารือดังนี้
รองนายกรัฐมนตรีกล่าวต้อนรับเอกอัครราชทูตสาธารณรัฐประชาชนจีน เมื่อต้นเดือนสิงหาคม ได้นําคณะตัวแทนประเทศไทยเดินทางเข้าร่วมการประชุมรัฐมนตรีอาร์เซ็ป (RCEP) สมัยพิเศษ ครั้งที่ 8 ณ กรุงปักกิ่ง สาธารณรัฐประชาชนจีน จึงขอฝากความปรารถนาดี และชื่นชมไปยังรัฐมนตรีว่าการกระทรวงพาณิชย์ของจีนที่ให้การต้อนรับอย่างดีด้วย
เอกอัครราชทูตกล่าวแสดงความยินดีที่รองนายกรัฐมนตรีเข้ารับตําแหน่ง และเชื่อว่าภายใต้การทํางานของรองนายกรัฐมนตรีจะทําให้ความร่วมมือ และศักยภาพทางการค้าระหว่างไทย-จีนเพิ่มขึ้น โดยเอกอัครราชทูตกล่าวว่า ยุทธศาสตร์การพัฒนาของทั้งสองประเทศมีความสอดคล้องเชื่อมโยงกันอย่างเหมาะสม ได้แก่ นโยบาย one Belt one Road ของจีน และนโยบาย Thailand 4.0 ของไทย ทั้งนี้ เอกอัครราชทูตชื่นชมบทบาทรองนายกรัฐมนตรีในการเป็นประธานรัฐมนตรี RCEP ทั้งนี้ รองนายกรัฐมนตรีและเอกอัครราชทูตเชื่อว่า การเจรจา RCEP จะสําเร็จลุล่วงได้ภายในปีนี้
ทั้งสองฝ่ายเห็นพ้องที่จะมีความร่วมมือเพื่อเพิ่มตัวเลขทางการค้าระหว่างกัน ประเทศไทยมีสินค้าทางเกษตรกรรมที่มีคุณภาพขอให้จีนพิจารณานําเข้าเพิ่มขึ้น ได้แก่ ข้าว ยาง มันสําปะหลัง ไก่แช่แข็ง และอาหารสัตว์ รวมทั้งผลไม้ ซึ่งเอกอัครราชทูตได้ให้ความเห็นว่าสินค้าเกษตรของไทยได้รับความนิยมมากในประเทศจีน ตัวเลขการนําเข้าผลไม้จากไทยก็เพิ่มขึ้นหลายเท่าตัว และยังมีโอกาสในการเพิ่มตัวเลขได้อีก
ในตอนท้ายเอกอัครราชทูตได้เชิญรองนายกรัฐมนตรีเข้าร่วม China-ASEAN Expo ที่เมืองหนานหนิง ในเดือนหน้า และการเชิญผู้นําระดับสูงเข้าร่วมการจัดงานแสดงสินค้านําเข้านานาชาติ (China International Import Expo: CIIE) ที่เมืองเซียงไฮ้ ในเดือนพฤศจิกายน 2562 ซึ่งในการหารือครั้งนี้ เอกอัครราชทูตจีนแจ้งว่านายกรัฐมนตรีจีนจะเดินทางเยือนไทยเพื่อเข้าร่วมการประชุม EAS ในช่วงปลายปีนี้ด้วย
รัฐบาลไทย-ข่าวทำเนียบรัฐบาล-พม. จัดประชุมอนุกรรมการฯ พิจารณาร่างรายงานความคืบหน้าผลการดำเนินงานป้องกันและปราบปรามการค้ามนุษย์ของประเทศไทย ฉบับไทย-อังกฤษ
วันศุกร์ที่ 13 มีนาคม 2563
พม. จัดประชุมอนุกรรมการฯ พิจารณาร่างรายงานความคืบหน้าผลการดําเนินงานป้องกันและปราบปรามการค้ามนุษย์ของประเทศไทย ฉบับไทย-อังกฤษ
พม. จัดประชุมอนุกรรมการฯ พิจารณาร่างรายงานความคืบหน้าผลการดําเนินงานป้องกันและปราบปรามการค้ามนุษย์ของประเทศไทย ฉบับไทย-อังกฤษ
วันนี้ (13 มี.ค. 63) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ประธานการประชุมคณะอนุกรรมการกํากับและติดตามการดําเนินงานป้องกันและปราบปรามการค้ามนุษย์ ครั้งที่ 3/2563 เพื่อพิจารณาร่างรายงานผลการดําเนินงานป้องกันและปราบปรามการค้ามนุษย์ของประเทศไทย ฉบับภาษาไทยและภาษาอังกฤษโดยมี นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) และผู้แทนหน่วยงานที่เกี่ยวข้องในการดําเนินงานป้องกันและปราบปรามการค้ามนุษย์ อาทิ กระทรวงยุติธรรม สํานักงานตํารวจแห่งชาติ สํานักงานอัยการสูงสุด สํานักงานศาลยุติธรรม กระทรวงแรงงาน และผู้ทรงคุณวุฒิ จํานวน 60 คน เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์
นายจุติ กล่าวว่า สืบเนื่องจากที่คณะกรรมการป้องกันและปราบปรามการค้ามนุษย์ (คณะกรรมการ ปคม.) ได้ประชุมครั้งที่ 2/2563 เมื่อวันที่ 4 มีนาคม 2563 ณ ทําเนียบรัฐบาล โดยมีพลเอก ประวิตร วงษ์สุวรรณ รองนายกรัฐมนตรี เป็นประธาน และได้เห็นชอบในหลักการร่างรายงานความคืบหน้าผลการดําเนินงานป้องกันและปราบปรามการค้ามนุษย์ของประเทศไทย หรือ Progress Report ซึ่งเป็นผลการดําเนินงานสําคัญในช่วง 3 เดือนแรกของปี 2563 ที่รัฐบาลจะจัดส่งให้สหรัฐอเมริกาเพิ่มเติมจากรายงานประจําปี 2562 ในวันที่ 2 เมษายน 2563 สําหรับคณะอนุกรรมการกํากับและติดตามการดําเนินงานป้องกันและปราบปรามการค้ามนุษย์ ครั้งที่ 3/2563 ในวันนี้ได้พิจารณาปรับปรุงร่างรายงานดังกล่าว ให้มีความสมบูรณ์ยิ่งขึ้น โดยมีผลความคืบหน้าสําคัญ ประกอบด้วย 1) ด้านดําเนินคดีและบังคับใช้กฎหมาย ดําเนินคดีค้ามนุษย์ 16 คดี โดยจําแนกเป็นการแสวงหาประโยชน์ทางเพศ (ค้าประเวณี สื่อลามก และทางเพศรูปแบบอื่น) 12 คดี และการแสวงหาประโยชน์ด้านแรงงาน 4 คดี จับกุมผู้กระทําผิด 25 คน ช่วยเหลือผู้เสียหายจากการค้ามนุษย์ได้ 61 คน ดําเนินคดีบังคับใช้แรงงานและช่วยเหลือผู้เสียหายได้ 39 คน ๒) ด้านคุ้มครองช่วยเหลือ ผู้เสียหายจากการค้ามนุษย์และผู้เสียหายจากการบังคับใช้แรงงานหรือบริการได้รับการคุ้มครองในสถานคุ้มครองของรัฐและเอกชน จํานวน 55 คน กองทุนเพื่อการป้องกันและปราบปรามการค้ามนุษย์จ่ายเงินเยียวยาให้แก่ผู้เสียหาย จํานวน 2.6 ล้านบาท และการเร่งประชาสัมพันธ์ Mobile Application Protect-U ซึ่งเป็นช่องทางใหม่ในการช่วยเหลือผู้เสียหายให้ครอบคลุมทุกพื้นที่ และ 3) ด้านป้องกัน การเพิ่มประสิทธิภาพการตรวจสถานประกอบการ กลุ่มเสี่ยง และเรือประมง โดยมีสถานประกอบกิจการผ่านการตรวจ จํานวน 11,674 แห่ง แรงงานได้รับการคุ้มครอง 236,636 คน และไม่พบการกระทําความผิดแรงงานบังคับหรือการค้ามนุษย์ รวมทั้งการสร้างความร่วมมือกับประเทศต้นทางในการคุ้มครองแรงงาน
นายจุติ กล่าวเพิ่มเติมว่า กระทรวง พม. จะนําร่างรายงานฯ ฉบับภาษาไทยและภาษาอังกฤษดังกล่าว เสนอนายกรัฐมนตรีให้ความเห็นชอบ ในวันที่ 23 มีนาคม 2563 ก่อนนําส่งให้สถานเอกอัครราชทูตสหรัฐอเมริกาประจําประเทศไทย ต่อไป
รัฐบาลไทย-ข่าวทำเนียบรัฐบาล-พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว พระราชทานพระมหากรุณาธิคุณพระราชทานเครื่องช่วยหายใจ และอุปกรณ์ทางการแพทย์
วันศุกร์ที่ 10 เมษายน 2563
พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว พระราชทานพระมหากรุณาธิคุณพระราชทานเครื่องช่วยหายใจ และอุปกรณ์ทางการแพทย์
เพื่อรับมือสถานการณ์โควิด-๑๙ ให้แก่ โรงพยาบาลสมเด็จพระปิ่นเกล้า และโรงพยาบาลสมเด็จพระนางเจ้าสิริกิติ์ กรมแพทย์ทหารเรือ ในวันศุกร์ที่ ๒๗ มีนาคม ๒๕๖๓ โดยมี พลเรือโท วิชัย มนัสศิริวิทยา เจ้ากรมแพทย์ทหารเรือ
พลเรือตรี สุมิตร แดงดีเลิศ ผู้อํานวยการโรงพยาบาลสมเด็จพระปิ่นเกล้า เป็นตัวแทนรับมอบของพระราชทานในเบื้องต้น ได้แก่เครื่องช่วยหายใจ Puritan Bennett รุ่น 980 จํานวน ๑ เครื่อง เครื่องช่วยหายใจ Puritan Bennett รุ่น 840 จํานวน ๓ เครื่อง เครื่องช่วยหายใจ Draeger รุ่น Carina จํานวน ๒ เครื่อง เครื่องช่วยหายใจ Maquet รุ่น SERVO-s จํานวน ๑ เครื่อง และเครื่องวัดออกซิเจนปลายนิ้ว จํานวน ๑๓ เครื่อง ด้วยความสํานึกในพระมหากรุณาธิคุณของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เป็นล้นพ้น ที่ทรงมีต่อ กรมแพทย์ทหารเรือ กองทัพเรือ ตลอดจนประชาชนทั่วไป บุคลากรของกรมแพทย์ทหารเรือ กราบถวายบังคมแทบเบื้องพระยุคลบาท และขอเทิดทูนไว้เหนือเกล้าเหนือกระหม่อมเป็นสรรพสิริมงคล และจักมุ่งมั่นดําเนินภารกิจดูแลผู้ป่วย ประชาชนที่ทุกข์ร้อน และจะใช้ประโยชน์สูงสุดจากเครื่องมือและอุปกรณ์ทางการแพทย์พระราชทานเพื่อพัฒนางานบริการทางการแพทย์ต่อไป
ด้วยเกล้าด้วยกระหม่อม ขอเดชะ
รัฐบาลไทย-ข่าวทำเนียบรัฐบาล-โฆษกรัฐบาล เผยสงกรานต์ปีนี้เงินสะพัดกว่า 8 พันล้าน ชี้เศรษฐกิจมีแนวโน้มสดใส ดัชนีเชื่อมั่นผู้บริโภคสูงสุดในรอบ 2 ปี
วันอังคารที่ 18 เมษายน 2560
โฆษกรัฐบาล เผยสงกรานต์ปีนี้เงินสะพัดกว่า 8 พันล้าน ชี้เศรษฐกิจมีแนวโน้มสดใส ดัชนีเชื่อมั่นผู้บริโภคสูงสุดในรอบ 2 ปี
โฆษกรัฐบาลเผย สงกรานต์ปีนี้คึกคักกว่าปีที่แล้ว คาดเงินสะพัดกว่า 8 พันล้าน ชี้เศรษฐกิจมีแนวโน้มสดใส ดัชนีเชื่อมั่นผู้บริโภคสูงสุดในรอบ 2 ปี กําชับตรวจสอบโรงแรมและไกด์เถื่อน พร้อมเร่งปรับปรุงให้ดีขึ้น
วันนี้ (16 เมษายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า บรรยากาศการท่องเที่ยวช่วงเทศกาลสงกรานต์ในปีนี้คึกคักกว่าปีที่ผ่านมา ประเมินจากตัวเลขยอดจองโรงแรมของสมาคมโรงแรมไทยที่เพิ่มสูงขึ้นกว่าปีที่แล้ว และมียอดจองเต็มในบางพื้นที่ รวมทั้งจํานวนเที่ยวบินเช่าเหมาลําและเที่ยวบินพิเศษระหว่างวันที่ 13 – 17 เม.ย.60 มีมากถึง 28 เที่ยวบิน และมีการปรับเพิ่มเที่ยวบินภายในประเทศถึง 249 เที่ยวบิน ส่งผลให้มีเงินสะพัดหมุนเวียนในช่วงนี้สูงกว่าปีที่แล้ว โดยคาดว่ารายได้รวม 5 วันจะอยู่ที่ราว 8,000 – 16,000 ลบ. เติบโตขึ้นร้อยละ 12 - 14
“ดัชนีความเชื่อมั่นเกี่ยวกับเศรษฐกิจไทยของผู้บริโภคในเดือน มี.ค.ล่าสุด ปรับตัวดีขึ้นต่อเนื่องเป็นเดือนที่ 4 อยู่ที่ระดับ 76.8 ซึ่งเป็นระดับสูงสุดในรอบ 2 ปี นอกจากนี้ ราคาสินค้าเกษตร เช่น ยางพารา ปาล์มน้ํามัน อ้อย ก็ปรับตัวดีขึ้น ทําให้กําลังซื้อของผู้บริโภค ที่เป็นเกษตรกร มีมากขึ้น รวมทั้งการส่งออกมีแนวโน้มสดใสหลังจากผ่านไป 2 ไตรมาส ส่งผลให้คนไทยจับจ่ายใช้สอยและเดินทางท่องเที่ยวทั่วประเทศมากขึ้น บวกกับมีรายได้จากนักท่องเที่ยวที่เดินทางเข้ามายังประเทศไทยในช่วงสงกรานต์จํานวนมาก”
ทั้งนี้ พลเอก ประยุทธ์ จันทร์โอชา นายกรัฐมนตรี พอใจที่สถานการณ์ทางเศรษฐกิจเริ่มปรับตัวดีขึ้น และมีเงินหมุนเวียนในช่วงสงกรานต์จํานวนมากเมื่อเปรียบเทียบกับปีที่ผ่านมา รวมทั้งดีใจที่เห็นคนไทยมีความสุขและรอยยิ้ม ได้อยู่พร้อมหน้ากับครอบครัวในบรรยากาศของเทศกาลปีใหม่ไทย
“ท่านนายกฯ ได้กําชับให้กระทรวงการท่องเที่ยวและกีฬาประสานไปยังผู้ว่าราชการจังหวัดทุกจังหวัด ให้ตรวจสอบสถานะของโรงแรมที่พักและมัคคุเทศก์ในแต่ละพื้นที่ ว่ามีใบอนุญาตหรือจดทะเบียนถูกต้องหรือไม่และเร่งปรับปรุงให้ดีขึ้น เนื่องจากได้รับรายงานว่า มีโรงแรมบางแห่งที่เปิดให้บริการโดยไม่มีใบอนุญาต ซึ่งถือว่าเป็นการเอาเปรียบผู้ประกอบการรายอื่นที่ดําเนินการอย่างถูกต้องและเสียภาษีให้กับรัฐ เช่นเดียวกับมัคคุเทศก์เถื่อนที่มักแฝงตัวกับทัวร์ต่างชาติ คอยรับส่วนแบ่งจากบริษัททัวร์โดยที่ตนเองไม่ได้จดทะเบียน ทําให้มัคคุเทศก์ที่ทําถูกต้องได้รับความเดือดร้อน”
รัฐบาลไทย-ข่าวทำเนียบรัฐบาล-กรมศุลกากรแถลงข่าวจับกุมไวน์ต่างประเทศ ลักลอบหนีศุลกากรเข้ามาในราชอาณาจักร มูลค่ากว่า 18 ล้านบาท
วันจันทร์ที่ 3 สิงหาคม 2563
กรมศุลกากรแถลงข่าวจับกุมไวน์ต่างประเทศ ลักลอบหนีศุลกากรเข้ามาในราชอาณาจักร มูลค่ากว่า 18 ล้านบาท
กรมศุลกากรแถลงข่าวการจับกุมไวน์ต่างประเทศ ลักลอบหนีศุลกากรเข้ามาในราชอาณาจักร จํานวน 980 ลัง มูลค่ากว่า 18 ล้านบาท ณ อาคาร 7 ส่วนของกลาง กองสืบสวนเเละปราบปราม กรมศุลกากร กรุงเทพมหานคร เมื่อวันจันทร์ที่ 3 สิงหาคม 2563
นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร นายธาดา ชุมไชโย ผู้อํานวยการกองสืบสวนและปราบปราม และนายกฤษฎา ทองธรรมชาติ ผู้อํานวยการสํานักงานศุลกากรกรุงเทพ ร่วมกันแถลงข่าวการจับกุมไวน์ต่างประเทศ ลักลอบหนีศุลกากรเข้ามาในราชอาณาจักร จํานวน 980 ลัง มูลค่ากว่า 18 ล้านบาท ณ อาคาร 7 ส่วนของกลาง กองสืบสวนเเละปราบปราม กรมศุลกากร กรุงเทพมหานคร เมื่อวันจันทร์ที่ 3 สิงหาคม 2563
ตามนโยบายกรมศุลกากรที่ได้มุ่งเน้นการปราบปรามลักลอบนําเข้าสินค้าที่ผิดกฎหมายศุลกากรและกฎหมายที่เกี่ยวข้อง ของต้องห้าม ต้องกํากัด มาโดยตลอดนั้น นายกฤษฎา จีนะวิจารณะ อธิบดีกรมศุลกากร นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร นายธาดา ชุมไชโย ผู้อํานวยการกองสืบสวนและปราบปราม และนายกฤษฎา ทองธรรมชาติ ผู้อํานวยการสํานักงานศุลกากรกรุงเทพ จึงได้สั่งการให้ชุดสืบสวนและปราบปรามพิเศษ พร้อมหน่วยสืบสวนปราบปรามในสังกัด เข้มงวดเป็นพิเศษในการป้องกันและปราบปรามการกระทําความผิดตามกฎหมายศุลกากรและกฎหมายที่เกี่ยวข้องอย่างต่อเนื่อง
นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร กล่าวว่า กรมศุลกากรได้ให้ความสําคัญการปราบปรามลักลอบนําเข้าสินค้าที่ผิดกฎหมายศุลกากรและกฎหมายที่เกี่ยวข้อง ของต้องห้าม ต้องกํากัด มาอย่างต่อเนื่อง และกําชับให้ทุกฝ่ายที่เกี่ยวข้อง เข้มงวดเป็นพิเศษในการตรวจตรา หาสิ่งผิดกฎหมายที่ลักลอบเข้าประเทศในทุกเส้นทาง ทั้งทางบก ทางเรือ และทางอากาศ โดยเมื่อวันที่ 30 กรกฎาคม 2563 เจ้าหน้าที่ศุลกากร ชุดสืบสวนและปราบปรามพิเศษ กองสืบสวนและปราบปราม ร่วมกับหน่วยสืบสวนปราบปรามเคลื่อนที่เร็ว และ สํานักงานศุลกากรกรุงเทพ ได้ตรวจค้นรถกระบะจํานวน 2 คัน คันที่ 1 บริเวณริมถนนผดุงพันธ์ แขวงหนองจอก เขตหนองจอก กรุงเทพมหานคร คันที่ 2 บริเวณริมถนนสังฆสันติสุข แขวงกระทุ่มราย เขตหนองจอก กรุงเทพมหานคร และโกดังแห่งหนึ่ง บริเวณเขตหนองจอก กรุงเทพมหานคร
ผลการตรวจค้นพบสินค้าประเภทไวน์เมืองกําเนิดต่างประเทศหลายชนิด จํานวน 980 ลัง ไม่มีอากรแสตมป์ที่แสดงถึงหลักฐานการเสียภาษีอย่างถูกต้องติดอยู่ที่ตัวสินค้า และไม่มีเอกสารการผ่านพิธีการศุลกากรมาแสดงขณะตรวจค้นแต่อย่างใด จึงได้แจ้งแก่ผู้ควบคุมรถและผู้ดูแลสถานที่ดังกล่าวว่า ไวน์ทั้งหมดเป็นของลักลอบหนีศุลกากรเข้ามาในราชอาณาจักร โดยมิได้ผ่านพิธีการศุลกากร ถือเป็นสิ่งอันพึงต้องริบ อันเป็นความผิดตามมาตรา 242 – 247 แห่ง พ.ร.บ.ศุลกากร พ.ศ.2560 จึงได้ยึดไวน์ทั้งหมดเป็นของกลาง นําส่งกรมศุลกากร คลองเตย เพื่อดําเนินการตามกฎหมายต่อไป ราคาสินค้ารวมภาษีโดยประมาณ 18,000,000 บาท
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ เป็นประธานการประชุมคณะกรรมการติดตามการแก้ไขปัญหาแชร์ลูกโซ่ ครั้งที่ 1/2561
วันพฤหัสบดีที่ 30 สิงหาคม 2561
รมต.นร.สุวพันธุ์ฯ เป็นประธานการประชุมคณะกรรมการติดตามการแก้ไขปัญหาแชร์ลูกโซ่ ครั้งที่ 1/2561
รมต.นร.สุวพันธุ์ฯ เป็นประธานการประชุมคณะกรรมการติดตามการแก้ไขปัญหาแชร์ลูกโซ่ ครั้งที่ 1/2561 รับทราบ“การขับเคลื่อนการใช้ประโยชน์ข้อมูลขนาดใหญ่ (Big Data)” เพื่อวิเคราะห์และคาดการณ์ถึงผลลัพธ์เรื่องต่าง ๆ พร้อมรับมือได้อย่างทันท่วงที
วันนี้ (30 สิงหาคม 2561) เวลา 13.30 น. ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการติดตามการแก้ไขปัญหาแชร์ลูกโซ่ ครั้งที่ 1/2561 สรุปสาระสําคัญดังนี้
ที่ประชุมรับทราบ แนวทางการติดตามความคืบหน้าในการเร่งรัดการดําเนินคดี โดยเห็นควรมีการแต่งตั้งคณะอนุกรรมการติดตามความคืบหน้าในมาตรการการเร่งรัดการดําเนินคดี เพื่อติดตามความคืบหน้าของการดําเนินการแก้ไขปัญหาแชร์ลูกโซ่ให้รวดเร็วและบรรเทาความเดือดร้อนของประชาชนจากปัญหาดังกล่าวเป็นประจําทุกเดือน
นอกจากนี้ ที่ประชุมรับทราบแนวทางการติดตามความคืบหน้าในมาตรการเยียวยา โดยเห็นควรให้คณะอนุกรรมการฯ ดังกล่าวติดตามความคืบหน้าเพื่อเยียวยาเป็นประจําทุก 3 เดือน พร้อมรายงานให้คณะกรรมการติดตามการแก้ไขปัญหาแชร์ลูกโซ่ทราบต่อไป
พร้อมทั้ง ที่ประชุมรับทราบแนวทางการติดตามความคืบหน้าในมาตรการป้องกัน โดย 1. ใช้กลไกคณะกรรมการป้องปรามธุรกิจการเงินนอกระบบ และอนุกรรมการป้องปรามเพื่อดําเนินการเฝ้าระวัง สอดส่องดูแล ในระดับพื้นที่ทั่วประเทศ 2. ปรับปรุงพระราชกําหนดการกู้ยืมเงินที่เป็นการฉ้อโกงประชาชน พ.ศ. 2527 3. กําหนดให้มีมาตรการป้องกันและปราบปรามการกระทําความผิดตามกฎหมายว่าด้วยการกู้ยืมเงินที่เป็นการฉ้อโกงประชาชนอย่างจริงจังและเข้มข้นมากขึ้น 4. ให้หน่วยงานที่เกี่ยวข้องบูรณาการเพื่อให้ความรู้และสร้างความเข้าใจกับประชาชนในทุกพื้นที่เกี่ยวกับการลงทุนและผลตอบแทนที่ควรได้รับในการลงทุนปกติที่ถูกต้องตามกฎหมาย และ 5. ให้ภาคเอกชนเข้ามาเป็นเครือข่ายเฝ้าระวังในการแก้ไขปัญหานี้อย่างทั่วถึง
อีกทั้ง ที่ประชุมรับทราบการรวบรวมและจัดทําฐานข้อมูลความเสียหายและผลกระทบต่อระบบเศรษฐกิจที่เกิดจากปัญหาแชร์ลูกโซ่กับแนวทางการติดตามความคืบหน้าของคดีสําหรับผู้เสียหาย โดย“การขับเคลื่อนการใช้ประโยชน์ข้อมูลขนาดใหญ่ (Big Data)” เพื่อปรับตัวและสร้างแนวทางของวิธีการรับมือปัญหานี้ได้อย่างทันท่วงที ตามสถานการณ์ที่เกิดขึ้นอีกด้วย เพื่อให้ประชาชนรู้เท่าทันและไม่ถูกฉ้อโกงอีก
...........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สานพลังประชารัฐ ปลูกข้าวโพดเลี้ยงสัตว์หลังฤดูทำนา
วันพฤหัสบดีที่ 4 ตุลาคม 2561
สานพลังประชารัฐ ปลูกข้าวโพดเลี้ยงสัตว์หลังฤดูทํานา
รัฐบาลอนุมัติโครงการสานพลังประชารัฐเพื่อสนับสนุนการปลูกข้าวโพดเลี้ยงสัตว์หลังฤดูทํานาในพื้นที่ 33 จังหวัด ตั้งแต่เดือน ก.ย.61 – ก.ย.62
พุธที่ 3 ต.ค.61
สานพลังประชารัฐ ปลูกข้าวโพดเลี้ยงสัตว์หลังฤดูทํานา
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติโครงการสานพลังประชารัฐเพื่อสนับสนุนการปลูกข้าวโพดเลี้ยงสัตว์หลังฤดูทํานาในพื้นที่ 33 จังหวัด ตั้งแต่เดือน ก.ย.61 – ก.ย.62 โดยให้สินเชื่อแก่เกษตรกรหรือสถาบันเกษตรกรผ่าน ธ.ก.ส. ไร่ละ 2,000 บาท รายละไม่เกิน 15 ไร่ อัตราดอกเบี้ยร้อยละ 0.01 ต่อปี เป็นเวลา 6 เดือน เพื่อใช้สําหรับเตรียมวัสดุอุปกรณ์ปลูกข้าวโพดเลี้ยงสัตว์แทนการปลูกข้าวนาปรัง พร้อมทั้งประสานภาคเอกชนเพื่อให้รับซื้อผลผลิตที่มีคุณภาพจากเกษตรกรในราคาไม่ต่ํากว่ากิโลกรัมละ 8 บาท โดยปีที่ผ่านมาพบว่าการปลูกข้าวโพดเลี้ยงสัตว์ช่วยสร้างรายได้ ให้แก่เกษตรกรถึง 3,000 บาทต่อไร่ มากกว่าการปลูกข้าวนาปรัง ทั้งนี้ รัฐบาลมุ่งหวังให้เกษตรกรมีรายได้ตลอดทั้งปี และช่วยรักษาระดับราคาข้าวให้มีเสถียรภาพอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี